Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 3638

8. évfolyam TEMATIKUS TANANYAG TANULÁSI PROGRAM I. AZ ANYAGI KULTÚRA AZ ANYAGI KULTÚRA ELEMEINEK TANULÁSA 1. Szőlőművelés A szőlőművelés emlékeinek, eszközeinek és munkafolyamatainak számbavétele szakszövegek, rajzok alapján, illetve múzeumlátogatás révén 2. Csont- és szarumegmunkálás Csont- és szarumegmunkálás tanulása folyamatleírások, ábrák és megfigyelések alapján 3. Táplálkozási szokások, tartósítási és ételkészítési eljárások Táplálkozási szokások, tartósítási és ételkészítési eljárások tanulása szakszövegek, szöveggyűjtemények olvasásával, ábrák, folyamatleírások (receptek) alapján 4. Gyógynövények Gyógynövények gyűjtésének, előkészítésének és felhasználásának tanulása szakszövegek, ábrák, folyamatleírások és mintakövetés segítségével 6. Népi kézművesség Ismeretek tanulása, tapasztalatok szerzése népi kézműves mesterségekről szövegolvasás, -feldolgozás, képek, ábrák elemzése, múzeum- és műhelylátogatás révén II. A SZELLEMI KULTÚRA A SZELLEMI KULTÚRA ELEMEINEK TANULÁSA 1. Jeles napok, ősi ünnepek, az emberi élet fordulói A jeles napokhoz, ősi ünnepekhez, az emberi élet fordulóihoz kapcsolódó szokások tanulása, felidézése és a tágabb környezetnek szóló bemutatása szövegfeldolgozás, képek, rajzok, film- és videofelvételek segítségével, feladatsorok megoldásával 2. A népdal és a népzene A népdal és a népzene sajátosságainak tanulása hangzó illusztráció és a pedagógus segítségével 3. Jelek, jelképek Jelek, jelképek tanulása szövegolvasás, -feldolgozás, tárgyakat díszítő motívumok megfigyelése, elemzése, jelképtár használata révén III. TÁRSADALOMNÉPRAJZ A TÁRSADALOMNÉPRAJZ ELEMEINEK TANULÁSA 1. Az emberek vérségi és területi szerveződése Az emberek vérségi és területi szerveződésének, faluközösségének, önkormányzatának tanulása szakszövegek, falujegyzőkönyvek, faluszámadások segítségével 3. Néprajzi csoportok és nemzetiségek A néprajzi csoportok és a nemzetiségek területi elhelyezkedésének, demográfiai adatainak megismerése szakszövegek, kiadványok alapján. IV. A NÉPRAJZI GYŰJTÉS A NÉPRAJZI GYŰJTÉS TECHNIKÁINAK TANULÁSA 1. Gyűjtési módszerek A néprajzi gyűjtés módszereinek (megfigyelés és kérdőív) tanulása szakleírások alapján; a gyűjtési útmutatók gyakorlati kipróbálása 2. A gyűjtött anyag kezelése A gyűjtött anyag kezelésének tanulása a gyűjtési útmutató segítségével 2006/20/II. szám EU ÉS KULTÚRA KERESZTTANTERV 1–4. évfolyam 2006/20/II. szám Az EU és kultúra kereszttanterv szerkezete A Kereszttanterv két nagy fejezetből áll: 1. ismeretek, 2. kultúra. Az EU-ra vonatkozó vázlatos politikai, jogi és gazdasági kérdéseken túlmenően a kereszttanterv a vendéglátás, illetve turizmus nézőpontjából tekinti át az Európában kialakult és az EU-ra hagyományozódott kulturális és szellemi örökséget. Az EU ismeretek címen szereplő rész a politizáló leendő állampolgárnak ad segítséget és támpontot. Az EU kultúra című kereszttantervi fejezetek pedig a szabadság jogait élvező EU-s és magyar állampolgárnak ad fogódzót azáltal, hogy a turizmus, illetve a vendéglátás és vendégvárás szemszögéből tekinti át az európai tárgyi és szellemi kultúrát, illetve annak az intézményesült formáit az építészeten át a földrajzi és politikai ismeretek mozgósításával a mindennapi értelemben vett “EU-s országjárás” lehetőségei szempontjából. A Kereszttanterv és a NAT 2003 viszonyának jellemzői Az EU és kultúra kereszttanterv elősegíti a NAT kiemelt fejlesztési feladatainak megvalósulását. Így kitüntetetten, a magyarságtudatot megőrizve, az Európai azonosságtudat – egyetemes kultúra fejlesztésére teszi a hangsúlyt. Jó lehetőséget kínál nemzeti múltunk értékeinek (történelem, művészet, ipar, ásványkincs, tudomány stb.) ápolására (Hon- és népismeret), a környezettudatos magatartás kialakítására, a Környezeti nevelésre. Mindezek igénylik az Információs és kommunikációs kultúrát; a tanterv segít eligazodni a megismerésben, az értékek közvetítésében, ösztönöz a folyamatos tanulásra, az iskolán kívüli aktuális informálódásra. Bepillantást enged a munka világába: az EU-integráció kapcsán hangsúlyos foglalkozások megismerésével, alkalmat nyújt a Felnőtt lét szerepeinek megismerését. Az EU és kultúra kereszttanterv és az ÉKP viszonyának jellemzői A Kereszttantervben megvalósítandó tanulási célok, a jelzett két nagy ismeretkör interdiszciplináris szemléletet követelő megközelítése következtében, egybeesnek az értékközvetítő és képességfejlesztő pedagógia által felvállalt célokkal, vagyis a kultúra és az értékvilág teljességének közvetítésével. Az EU politika és EU kultúra az azt jellemző interszektoralitás által az ÉKP értékválasztásakor figyelembevett objektivációs rendszerek mindegyikével szoros kapcsolatban van. A legfontosabb integrációs tárgyak: az anyanyelv, az önismeret. az idegen nyelv, a honismeret, a népismeret. A Kereszttanterv jellemzői Az EU és-kultúra Kereszttanterv illeszkedik az értékközvetítő és képességfejlesztő program tanterveinek struktúrájához, az alábbi részekre tagolódik: célkitűzések, tematikus tananyag, tanulási program. A célkitűzések a személyiségdimenziók mentén veszik számba a fejlesztendő szükségleteket, attitűdöket, képességeket, az alakítandó énkép-és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási, tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. Az egyes tantervi részek kölcsönösen megfeleltettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak. A tanterv tanulási programja módot kínál a differenciált tanulásszervezésre a pedagógusok számára. 2006/20/II. szám A kereszttantervnek integrációs és koordinációs szerepe van: jelzi azokat a tematikus és tanítási hangsúlyokat, amelyeket más ÉKP-tantervek tanítása során, egy-egy tananyag-elem kapcsán figyelembe kell venni. A kereszttanterv azonban önálló tantervként is alkalmazható: az iskola, képzési koncepciójának megfelelően beépítheti saját pedagógia programjába. Ezt rugalmasan teheti, mivel a kereszttanterv fejezetekből, illetve modulokból épül fel, amelyek a céloknak megfelelően elhelyezhetők az iskola helyi tantervébe. Az európai integráció során új történelmi helyzetbe került Magyarország, melynek következtében az iskola nem teheti meg, hogy ne vegyen tudomást az EU-ról és, ne közvetítsen ismereteket már kisiskoláskortól. Ugyanis az Unió régebbi tagországainak tanulói már régóta EU-s dimenzióban élnek és gondolkodnak: az arról szóló rendszerszerű ismereteknek be kell épülniük az iskola mindennapjaiba. A Kereszttanterv alkalmazására vonatkozó javaslatok Kereszttantervi funkciók ellátása: 1. témaintegráció a megjelölt ÉKP tantárgyak keretein belül, a 1–4. évfolyamon, 2. a helyi tanterv részeként önálló tantervként használva a 1–4. évfolyamon. A tanórák mellett felhasználható a tanórán kívüli szervezett iskolai és iskolán kívüli foglalkozásokon. Mivel az EU-s gondolkodásmód áthatja a VE Pedagógiai Kutatóintézete által benyújtott kerettantervi ajánlások minden egyes tantárgyát, arra is próbál ajánlást tenni a kereszttanterv, hogy az osztályfőnöki órák keretében miként lehetséges az EU és kultúrát rendszerszerűen feldolgozni. Mindez természetesen csak fokozatosan történhet, tehát semmiképpen sem az egész tananyagot kell megtanítani a tanulóknak, s főleg nem az első osztályban. A foglalkozást vezető pedagógus szorgalmazza az önálló tanulói kezdeményezést és munkát, építsen a tanulók személyes élményeire. Egyrészt vegye figyelembe a tanulók szokásait, családi élményeit, a szocializáció útján szerzett ismereteit, másrészt közvetítsen új ismereteket is. A tanító ne kurtítsa meg a tanulói érdeklődést, ne szabja meg annak határát, ne “zárja rövidre”, inkább sok kis feladattal, differenciáltan táplálja azt. Tegye mindezt játékosan, sok szemléltetéssel, térkép-, fotóhasználattal, rajzos feladatokkal, a mindennapi életből vett példákkal, szerep- és bábjáték alkalmazásával, az élmények közösségi térben történő közvetítésére. A Kereszttanterv alkalmazásához szükséges feltételek Az EU és kultúra kereszttantervet bármely tanári/tanítói diplomával rendelkező pedagógus, célzatos és tudatos felkészültséggel, eredményesen taníthatja. A tanulási cél sikeresebb elérése érdekében ajánlott a tanterv tanítására történelem, földrajz, illetve idegen nyelvszakos, vagy idegenforgalmi képesítéssel rendelkező tanárt felkérni. A tanterv összetettsége okán érdemes és szükséges több tanárt bevonni a tanításba. Mivel a tantervben a kommunikációs kultúra fejlesztésének kiemelt szerepe van, ezért célszerű 15 főnél nem nagyobb csoportokban, alkalmas teremben tanítani. A tanterv tanítását audiovizuális és informatikai eszközpark, térképek, sajtótermékek, videofelvételek segítik. A Kereszttanterv céljai Az EU és kultúra kereszttanterv célja, hogy az EU-ra vonatkozó politikai, jogi, gazdasági vonatkozású kérdéseket a kisiskolás tanulók számára érthető szakszerűséggel közvetítse avégett, hogy az iskolás fiatalok a mindennapi életben és a sajtóban, illetve médiában tetten érhető EU-s információkat rendszerszerűen tudják megismerni, illetve képesek legyenek a saját boldogulásuk érdekében információkat keresni, feldolgozni és értelmezni. A Kereszttanterv tanítása különösen alkalmas a tanuló énazonnoság-tudatának, nemzettudatának, európatudatának formálására, attitűdjének és gondolkodásának alakítására, képességeinek fejlesztésre személyes, társas, térségi, regionális, nemzeti, európai és globális viszonyokban. Az EU kultúra fejezet különösen alkalmas arra, hogy: 1. bevezesse a tanulót a vendégforgalom gazdag és összetett világába, 2. a közismereti tantárgyakon kívül megismertessen különböző foglalkozásokkal, a hozzájuk tartozó feladatok elvégzésével, 3. előkészítsen pályaválasztásra, 4. felkészítsen a kulturált vendégszerepre és a minőségi szolgáltatás ellátására. 2006/20/II. szám A tantervvel kapcsolatos alapkövetelmények:

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes